ที่ มท ๐๘๑๐.๒/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม ๒๕๖๔

เรื่อง ทุนรัฐบาลออสเตรเลียประจำปี พ.ศ. ๒๕๖๕ ระดับปริญญาโท ภายใต้ชื่อ Australia Awards

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานปลัดกระทรวงมหาดไทย ที่ มท ๐๒๐๗.๕/ว ๕๖๒

ลงวันที่ ๑๖ มีนาคม ๒๕๖๔ จำนวน ๑ ชุด

ด้วยกรมส่งเสริมการปกครองท้องถิ่นได้รับแจ้งจากสำนักงานปลัดกระทรวงมหาดไทยว่า รัฐบาลออสเตรเลียประสงค์มอบทุนการศึกษาภายใต้ชื่อ Australia Awards ให้แก่ข้าราชการไทย เพื่อศึกษาในระดับปริญญาโท ณ ประเทศออสเตรเลีย ในปี พ.ศ. ๒๕๖๕ สาขาพลังงาน การเปลี่ยนแปลงสภาพภูมิอากาศ ทรัพยากรน้ำ และธรรมาภิบาลด้านเศรษฐกิจ โดยกำหนดคุณสมบัติเป็นข้าราชการพลเรือน มีประสบการณ์การทำงานอย่างน้อย ๒ ปี นับถึงวันที่ ๓๐ เมษายน ๒๕๖๔ จบการศึกษาระดับปริญญาตรีหรือเทียบเท่า และมีผลการทดสอบภาษาอังกฤษตามที่กำหนด ปิดรับสมัครในวันที่ ๓๐ เมษายน ๒๕๖๔

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งประชาสัมพันธ์ทุนดังกล่าวให้ข้าราชการพลเรือนในสังกัดสำนักงานส่งเสริมการปกครองท้องถิ่นจังหวัดทราบ โดยผู้ที่ประสงค์จะสมัครสามารถดูรายละเอียดเพิ่มเติมได้ที่เว็บไซต์ www.stabundamrong.go.th หัวข้อทุนการศึกษา ฝึกอบรม ทั้งนี้ หากมี  
ผู้ประสงค์สมัครเข้ารับการศึกษา ให้ส่งใบสมัครและยื่นเอกสารที่เกี่ยวข้องโดยตรงผ่านเว็บไซต์ http://oasis.dfat.gov.au และแจ้งข้อมูลให้กรมส่งเสริมการปกครองท้องถิ่น ภายในวันศุกร์ที่ ๑๖ เมษายน ๒๕๖๔ เพื่อรวบรวมรายชื่อจัดส่งให้สำนักงานปลัดกระทรวงมหาดไทย นำเรียนปลัดกระทรวงมหาดไทยพิจารณาเสนอรายชื่อให้กระทรวง  
การต่างประเทศทราบต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ผผอ.สวถ. ....................................  
หน.ก/หน.ฝ. .............................  
หน.ง. ........................................  
จนท. ........................................

กองพัฒนาและส่งเสริมการบริหารงานท้องถิ่น

ร.อสถ. ......................................  
ผอ.กพส. ...................................  
ผอ.กง.วถ. .................................  
หน.ก/หน.ฝ. .............................  
จนท. ........................................

กลุ่มงานวิชาการและวิจัยเพื่อการพัฒนาท้องถิ่น

โทร. ๐ ๒๔๑ ๙๐๐๐ ต่อ ๒๒๑๔

โทรสาร ๐ ๒๒๔๓ ๑๘๑๒